**NARAVOSLOVNI DAN: GOZD – NAJVEČJI PROSTOR ZA UČENJE IN IGRANJE**

**VODILO ZA UČITELJE**

**Naravoslovni dan:** GOZD – NAJVEČJI PROSTOR ZA UČENJE IN IGRANJE

**Predmet:** naravoslovje in tehnika

**Starost učencev:** 4. in 5. r

**Trajanje:** 5 PU

**Splošni cilji:** Učenec ob sprehodu skozi gozd opazuje naravo in posluša zvoke iz narave. Umiri svoje misli in se osredotoči na doživljanje narave. Ustvarja z naravnimi materiali. Oblikuje pozitiven odnos

do narave in tehnike ter kritičen odnos do posegov v naravo.

**Operativni cilji za 4.r.** (naravoslovje in tehnika, šport, likovna umetnost):

Učenec:

* spozna gozdni bonton,
* oblikuje pozitiven odnos do narave,
* prepozna najpogostejše drevesne in grmovne vrste, ki rastejo v ožjem okolju (po

listih, cvetovih in plodovih),

* uporablja lesna gradiva pri izdelavi modelov in maket,
* zadovolji prvinske potrebe po gibanju in igri,
* ob uporabi različnih materialov razvija motorično spretnost in občutljivost,
* razvija sposobnost opazovanja, prostorske predstavljivosti, likovni spomin in domišljijo.

**Operativni cilji za 5.r.** (naravoslovje in tehnika, šport, likovna umetnost):

Učenec:

* spozna gozdni bonton,
* oblikuje pozitiven odnos do narave,
* razvija čut za čisto in neokrnjeno naravo,
* prepozna najpogostejše drevesne in grmovne vrste, ki rastejo v ožjem okolju (po

listih, cvetovih in plodovih),

* spozna razliko med zavetjem in bivališčem,
* povezuje športno dejavnost z drugimi predmetnimi področji,
* zadovolji prvinske potrebe po gibanju in igri,
* ob uporabi različnih materialov razvija motorično spretnost in občutljivost,
* razvija sposobnost opazovanja, prostorske predstavljivosti, likovni spomin in domišljijo.

**Oblike dela:** individualna, delo v dvojicah

**Metode dela:** metoda opazovanja, metoda praktičnega dela, metoda konstruiranja, metoda dela z IKT (mobilni telefon, računalnik)

**Medpredmetnost:** likovna umetnost, šport, računalništvo

**PREVERJANJE OPRAVLJENEGA DELA UČENCA**

Učenec po navodilu samostojno izvede naravoslovni dan na temo Gozd- največji prostor za učenje in igranje (navodila za učenca so v ppt).

Učitelj preveri opravljeno delo učenca tako, da preveri fotografije izdelkov učenca, ki mu jih **učenec pošlje po e-pošti ali MMS** po opravljenem dnevu dejavnosti.

1. Naloga

Sprehodi se skozi gozd v tišini in opazuje z vsemi čutili. Zapiše kaj vse je videl, slišal,…

*Učenec pošlje učitelju fotografijo odgovora zapisanega v zvezku po* ***e-pošti*** *ali* ***MMS****.*

1. Naloga

V gozdu poišče vsaj štiri drevesne vrste in jih poimenuje.

*Učenec pošlje učitelju fotografijo igre po* ***e-pošti*** *ali* ***MMS****. Zraven vsake fotografije napiše katera drevesna vrsta je to.*

1. Naloga

Nekdo učencu na tla postavi 6 predmetov iz narave (npr. storž, določena cvetlica, vejica macesna, lišaj, mah, list ciklame) in jih prekrije z rutko ali s kosom oblačila. Ima 30 sekund, da pogleda predmete, nato se predmeti ponovno prekrijejo z rutko. V gozdu poišče enake predmete in jih postavi zraven ter preveri koliko je bil uspešen.

*Učenec pošlje učitelju fotografijo igre po* ***e-pošti*** *ali* ***MMS****. Učenec zraven slike napiše katere predmete je izbral (kaj je kaj).*

1. Naloga

Gibalna igra 3 v vrsto. Na tla postavi štiri palice, tako da dobi mrežo. Če bosta igralca dva, si eden poišče 3 enake storže, drugi pa 3 kamne. Z določene razdalje stečeta oba hkrati in v postavljeno mrežo postavita svoj predmet. Stečeta nazaj do črte, vzameta nov predmet (storž, drugi kamen ) ter stečeta do mreže in postavita storž oziroma kamen… Če kljub temu, da sta postavila že vse tri storže oziroma kamne, še vedno nima nihče tri v vrsto zopet stečeta do črte in nato nazaj do mreže in si prestavita storž oziroma kamen v prazen kvadratek ter tako poskušata dobiti tri v vrsto.

*Učenec pošlje učitelju posnetek ali fotografijo igre tri v vrsto po* ***e-pošti*** *ali* ***MMS****.*

1. Naloga

Iz naravnega materiala, katerega najde v gozdu, izdela portret osebe katera je z učencem v gozdu.

*Učenec pošlje učitelju fotografijo portreta po* ***e-pošti*** *ali* ***MMS*** *.*

1. Naloga

V gozdu zgradi bivak. Bivak naj bo dovolj velik, da se bo vanj lahko skril.

*Učenec pošlje učitelju fotografijo bivaka po* ***e-pošti*** *ali* ***MMS.***

Pripravila: Tanja Košir, CŠOD Planica